ananddey/assamese-wiki-corpus huggingface dataset:
ৰথীন্দ্ৰ নাথ গোস্বামী

ৰথীন্দ্ৰ নাথ গোস্বামী অসমৰ এগৰাকী ভূতত্ত্ববিদ, শিশু সাহিত্যিক, বিজ্ঞান, কল্পবিজ্ঞান আৰু ভ্ৰমণ কাহিনীৰ লেখক। তেওঁ অসমীয়া শিশু সাহিত্যৰ জনপ্ৰিয় চৰিত্ৰ “চিচিং”ৰ স্ৰষ্টা। তেওঁ “বিদেশী বন্ধুৰ দেশত” গ্ৰন্থৰ লেখক। ২০২৩ চনৰ সাহিত্য অকাডেমীৰ শিশু সাহিত্য বঁটা ৰথীন্দ্ৰ নাথ গোস্বামীলৈ আগবঢ়োৱা হৈছে।

উদ্ধৃতিসমূহ

মই বিশ্বাস কৰোঁ জীৱন-বাটত লগ পোৱা প্ৰতিজন ব্যক্তিয়ে আনজনক প্ৰভাৱিত কৰে।
মই সদায়ে এটা চৰিত্ৰৰ কথা ভাবোঁ যাৰ নাম উচ্চাৰণ কৰিলে অকণিৰ মনত এখন স্পষ্ট ছবি ভাহি উঠিব। বিশ্বৰ আন সাহিত্যত থকাৰ দৰে অসমীয়া সাহিত্যত তেনে চৰিত্ৰ নাই বুলি ক’ব পাৰি।
‘চিচিঙ’ৰ আদৰ দেখি কেতিয়াবা মই আচৰিত হৈ পৰোঁ! এটা কাল্পনিক চৰিত্ৰই যে ইমান আদৰ লাভ কৰিব পাৰে সেয়া মোৰ আশাতীত! আনন্দৰ কথা যে ভালে সংখ্যক কণমানিয়ে ‘চিচিঙ’ক লৈ কাহিনী ৰচনা কৰিছে। সৃষ্টিশীল জগতত ‘চিচিং’ এক অনুপ্ৰেৰণা হৈ পৰাত মই নথৈ আনন্দিত হৈছোঁ।
ডিজিটেল মাধ্যম বা ইণ্টাৰনেট যুগে কণমানিহঁতক যে প্ৰচুৰ প্ৰভাৱিত কৰিছে, সেইটো সঁচা। কিন্তু একে সময়তে সমাজৰ প্ৰতিজন বয়োজেষ্ঠৰো দায়িত্ব আছে। কণমানিহঁতক তেনেদৰে এৰি দিব নোৱাৰি। একে সময়ত লেখকসকলে নিজস্ব কৌশলেৰে এনে কিছুমান সৃষ্টি কৰিব লাগিব, যি কণমানিহঁতক আখৰৰ জগতখনৰ প্ৰতি আকৰ্ষিত কৰিব। লেখক-চিত্ৰশিল্পী-প্ৰকাশক আৰু দায়িত্বশীল পিতৃ-মাতৃয়ে এই কাম সম্ভৱ কৰি তুলিব পাৰে, ডিজিটেল মাধ্যমে কঢ়িয়াই অনা প্ৰত্যাহ্বানৰ মাজতো ছপা আখৰৰ জগতখনক আদৰিব পাৰে।
কল্পবিজ্ঞানে শিশুক নতুন পৃথিৱীৰ সৈতে পৰিচয় কৰাব পাৰে, ভৱিষ্যতৰ বাবে সাজু কৰি তুলিব পাৰে।
স্বদেশৰ মাটিৰ পৰা উদ্ভৱ হোৱা কল্পবিজ্ঞানে নিশ্চয়কৈ কণমানিহঁতৰ মানসিক উৎকৰ্ষ সাধনত প্ৰচুৰ প্ৰভাৱ পেলাব, ভৱিষ্যতৰ বাবে প্ৰস্তুত কৰি তুলিব।
ইংৰাজী মাধ্যমৰ কণমানিহঁতে যি সাহিত্যৰ সোৱাদ পায়, তাত নিজা মাটিৰ গোন্ধ প্ৰায় নাই বুলি ক’ব পাৰি। আমাৰ মাটিৰ গোন্ধ থকা সাহিত্য আমাৰ নিজৰ ভাষাৰ জৰিয়তে আহিব।
মোৰ বোধেৰে এতিয়া শিশুয়ে কোনো পোনপটীয়া পৰামৰ্শ বা নীতিশিক্ষা ল’বলৈ ৰাজী নহয়। ইয়াৰ বাবে লেখকজনে কৌশলেৰে তেওঁলোকক সেই বিষয়ে জনাব লাগিব। উদাহৰণস্বৰূপে, এজন শিশুক মই যদি ক’ব বিচাৰোঁ যে ঘৰখন সুন্দৰকৈ ৰখাত তেওঁৰো ভূমিকা আছে, তেন্তে মই এটা চৰিত্ৰ সৃষ্টি কৰিম য’ত সেই ভাল শিশুটিয়ে পঢ়া-শুনাৰ উপৰি ঘৰৰ কাম-বনত সহায় কৰিব।
অতি বাস্তৱ আৰু অতি কল্পনাতে অনবৰতে নাথাকি, মধ্যম পথেদি গতি কৰিলে শিশুৰ বাবে উপকাৰ হয়। কল্পনাৰ মাত্ৰা বৃদ্ধি পালে ক্ষতিকাৰক হ’ব পাৰে আৰু বাস্তৱৰ মাত্ৰা বৃদ্ধি পালে সাহিত্যৰ প্ৰতি আকৰ্ষণ হ্ৰাস পাব পাৰে। কণমানিহঁতৰ বাবে কল্পনাৰ মাত্ৰা অধিক হ’ব পাৰে, কিন্তু কিশোৰৰ বাবে বাস্তৱমুখী হ’লেহে সুফল পোৱা যাব।
মই বিচাৰোঁ যে সৃজনশীলতাত মানৱ শ্ৰেষ্ঠ হৈয়েই থাকক, অন্যথা আমি কেনে এক পৃথিৱীৰ সমুখীন হ’ব লাগিব সেয়া কল্পনাতীত।
ডিজিটেল মাধ্যমৰ সম্প্ৰসাৰণ হ’বই, তাক বাধা দিব নোৱাৰি। নতুন প্ৰজন্মই এই মাধ্যমক আঁকোৱালি লৈছে বা ল’ব। তেনে সময়ত মোৰ এটাই মাথোঁন চিন্তা যে ডিজিটেল মাধ্যমে সমান পৰিমাণে দায়িত্বশীল ৰূপত নিজ কৰ্তব্য পালন কৰিব লাগিব, অন্যথা প্ৰচুৰ বিশৃংখল পৰিস্থিতিৰ সৃষ্টি হ’ব।
মোৰ জীৱনৰ মূলমন্ত্ৰ হ’ল কোনো ধৰণৰ জটিলতা নোহোৱাকৈ সৰল জীৱন-যাপন। প্ৰতিজন ব্যক্তিয়ে তেওঁলৈ অহা দায়িত্বসমূহ গুৰুত্ব সহকাৰে ল’লে মোৰ বোধেৰে সকলো সহজ হৈ পৰে।

উত্‍স

শ্ৰেণী:অসমীয়া বিজ্ঞানী
শ্ৰেণী:শিশু সাহিত্যিক
স্পেনীছ ভাষা

স্পেনীছ (español) বা কেষ্টিলিয়ান (castellano) হৈছে ইণ্ডো-ইউৰোপীয় ভাষা পৰিয়ালৰ এটা ৰোমান ভাষা, যি ইউৰোপৰ আইবেৰিয়ান উপদ্বীপত কথিত ভলগাৰ লেটিন ভাষাৰ পৰা বিকশিত হৈছে। আজি ই এটা বিশ্বব্যাপী ভাষা, মূলতঃ আমেৰিকা আৰু স্পেইনত প্ৰায় ৫০ কোটি স্থানীয় ভাষী আৰু দ্বিতীয় ভাষা ভাষী অন্তৰ্ভুক্ত কৰিলে প্ৰায় ৬০ কোটি। স্পেনীছ হৈছে মেণ্ডেৰিন চীনা ভাষাৰ পিছত বিশ্বৰ দ্বিতীয় সৰ্বাধিক কথিত থলুৱা ভাষা; ইংৰাজী, মেণ্ডেৰিন চীনা, আৰু হিন্দুস্তানী (হিন্দী-উৰ্দু) ৰ পিছত সামগ্ৰিকভাৱে বিশ্বৰ চতুৰ্থ সৰ্বাধিক কথিত ভাষা; আৰু বিশ্বৰ আটাইতকৈ বেছি প্ৰচলিত ৰোমান ভাষা। স্থানীয় ভাষা হিচাপে এই ভাষা কোৱা লোকৰ জনসংখ্যা সৰ্বাধিক মেক্সিকো দেশত৷

শব্দভাণ্ডাৰ

দৈনন্দিন স্পেনীছ শব্দভাণ্ডাৰৰ প্ৰায় ৮৫% লেটিন মূলৰ। স্পেনীছ ভাষাৰ বেছিভাগ মূল শব্দভাণ্ডাৰ আৰু আটাইতকৈ সাধাৰণ শব্দ লেটিন ভাষাৰ পৰা আহিছে। শিশুৱে কথা ক’বলৈ শিকিলে প্ৰথমে শিকি অহা স্পেনীছ শব্দবোৰ মূলতঃ লেটিন মূলৰ শব্দ। লেটিন মূলৰ এই শব্দবোৰক ঐতিহ্যমণ্ডিত শব্দ, কাল্টজম আৰু অৰ্ধ-কাল্টজম হিচাপে শ্ৰেণীভুক্ত কৰিব পাৰি।

তথ্যসূত্ৰ

শ্ৰেণী:ভাষা
শাৰ্লেমেন

শাৰ্লেমেন ( / ˈʃɑːrləmeɪn /; ২ এপ্ৰিল ৭৪৮ – ২৮ জানুৱাৰী ৮১৪) ৭৬৮ চনৰ পৰা ফ্ৰেংকৰ ৰজা, ৭৭৪ চনৰ পৰা লম্বাৰ্ডৰ ৰজা আৰু ৮০০ চনৰ পৰা পশ্চিম আৰু মধ্য ইউৰোপৰ বেছিভাগ অঞ্চল একত্ৰিত কৰি শাসন কৰিছিল। পশ্চিম ৰোমান সাম্ৰাজ্যৰ পতনৰ প্ৰায় তিনিশে বছৰ পিছত, তেওঁ পশ্চিমৰ পৰা শাসন কৰা প্ৰথম স্বীকৃতিপ্ৰাপ্ত সম্ৰাট আছিল।

শাৰ্লেমেন ফ্ৰেংকিছ কেৰ'লিঞ্জিয়ান বংশৰ একজন—তেওঁ পেপিন দ্য শ্বৰ্ট আৰু লাউনৰ বাৰ্ট্ৰাডাৰ জ্যেষ্ঠ পুত্ৰ আছিল। পেপিনৰ মৃত্যুৰ পিছত ৭৭১ চনত তেখেতে একমাত্ৰ শাসক হয়। তেওঁ পিতৃৰ পোপৰ সুৰক্ষাৰ নীতি অব্যাহত ৰাখি ৭৭৪ চনত লম্বাৰ্ডসকলক পৰাজিত কৰি উত্তৰ ইটালীত আধিপত্য বিস্তাৰ কৰে।

তেওঁ নতুন বিজয় অঞ্চলসমূহত খ্ৰীষ্টান ধৰ্ম প্ৰচাৰ কৰিছিল। প্ৰায়ে বলপূৰ্বকভাৱে কৰা এই প্ৰচাৰৰ অংশ হিচাপে ৭৮২ চনত ভাৰ্ডেনৰ হত্যাকাণ্ড সংঘটিত হয়, য’ত ৪,৫০০ ছেকছনক হত্যা কৰা হৈছিল। ৭৯০ চনত তেওঁ আব্বাছিড খলিফা হাৰুণ আল-ৰছিদৰ সৈতে কূটনৈতিক যোগাযোগ আৰম্ভ কৰিছিল।

৮০০ চনৰ ২৫ ডিচেম্বৰত তৃতীয় পোপ লিঅ'ই তেওঁক ৰোমত সম্ৰাট হিচাপে মুকুট পিন্ধায়। এই উপাধিয়ে তেওঁৰ ৰাজনৈতিক, ধৰ্মীয় আৰু সাংস্কৃতিক প্ৰতিপত্তি অধিক দৃঢ় কৰিছিল।

সম্ৰাট হিচাপে শাসনকালত তেওঁ প্ৰশাসন, আইন, শিক্ষা, সামৰিক সংগঠন আৰু ধৰ্মীয় সংস্কাৰত বিশেষভাৱে যুক্ত আছিল। এই সংস্কাৰসমূহৰ ফলস্বৰূপ ইউৰোপত এক সাংস্কৃতিক পুনৰুজ্জীৱন ঘটিছিল, যাক "কেৰ'লিঞ্জিয়ান ৰেনেছাঁ" বুলি কোৱা হয়।

৮১৪ চনত আকেনে আত্মস্থ হোৱাৰ পিছত তেওঁৰ মৃত্যু হয় আৰু আকেনে কেথেড্ৰেলত সমাধিস্থ কৰা হয়। মধ্যযুগীয় কালত বহু ইতিহাসবিদে তেওঁক "ইউৰোপৰ পিতৃ" বুলি অভিহিত কৰিছে। ইউৰোপৰ বহু ৰাষ্ট্ৰই তেওঁক প্ৰতিষ্ঠাপক হিচাপে গণ্য কৰে আৰু বিভিন্ন ৰাজবংশে তেওঁক নিজৰ বংশসূত্ৰ বুলি দাবী কৰে।

তথ্যসূত্ৰ

শ্ৰেণী:ইতিহাস
শ্ৰেণী:ৰাজনীতিবিদ
শ্ৰেণী:ইউৰোপ
ঈশ্বৰী বাই

জেট্টি ঈশ্বৰী বাই (১ ডিচেম্বৰ ১৯১৮ – ২৫ ফেব্ৰুৱাৰী ১৯৯১) এগৰাকী ভাৰতীয় ৰাজনীতিবিদ, বিধানসভাৰ সদস্য আৰু ভাৰতীয় ৰিপাব্লিকান পাৰ্টিৰ সভাপতি আছিল। প্ৰজন্মৰ পিছত প্ৰজন্ম ধৰি উচ্চজাতিৰ হাতত দাসত্ব আৰু জাতিগত বৈষম্যৰ বলি হোৱা পিছপৰা শ্ৰেণীৰ উত্থানৰ বাবে তাই কাম কৰিছিল।

জীৱন

ঈশ্বৰী বাই ১ ডিচেম্বৰ ১৯১৮ তাৰিখে জন্মগ্ৰহণ কৰিছিল। তেওঁ ছিকুন্দৰাবাদৰ পৰোপকাৰিনী স্কুলত শিক্ষক হিচাপে কৰ্মজীৱন আৰম্ভ কৰিছিল আৰু পাছলৈ ছিকেন্দ্ৰাবাদৰ চিলকালগুড়াত "গীতা বিদ্যালয়" নামেৰে এখন বিদ্যালয় প্ৰতিষ্ঠা কৰিছিল। তেওঁ অঞ্চলটোৰ দৰিদ্ৰ মহিলাসকলৰ বাবে কৰ্মশালা চলাইছিল, য’ত শিল্পকৰ্ম, চিলাই, চিত্ৰকলা আদি শিকোৱা হৈছিল, যাতে আৰ্থিকভাৱে দৰিদ্ৰ মহিলাসকলে নিজৰ লগতে পৰিয়ালৰ পোহপাল দিব পাৰে।

১৯৫০ চনত ঈশ্বৰী ছিকেন্দ্ৰাবাদ পৌৰ নিগমৰ কাউন্সিলাৰ হিচাপে নিৰ্বাচিত হয়।

ষাঠিৰ দশকত অৰাজনৈতিক দল হিচাপে হায়দৰাবাদ পৌৰ নিৰ্বাচনত প্ৰতিদ্বন্দ্বিতা কৰিবলৈ তেওঁ নাগৰিক অধিকাৰ সমিতি প্ৰতিষ্ঠা কৰিছিল। এই নিৰ্বাচনত চাৰিখন আসন লাভ কৰে।

বি আৰ আম্বেদকাৰৰ পৰা অনুপ্ৰাণিত হৈ ঈশ্বৰীয়ে অনুসূচিত জাতি ফেডাৰেচনত যোগদান কৰে আৰু ১৯৫৮ চনত ইয়াৰ নাম সলনি কৰি ৰিপাব্লিকান পাৰ্টি অৱ ইণ্ডিয়া (RPI) ৰখা হয়, তেতিয়া তেওঁ ইয়াৰ সাধাৰণ সম্পাদিকা নিৰ্বাচিত হয়। পিছলৈ RPI-ৰ সভানেত্ৰী হয়। ১৯৬২ চনৰ সাধাৰণ নিৰ্বাচনত য়েলাৰেডী বিধানসভা সমষ্টিৰ RPI-ৰ টিকটত পৰাস্ত হৈছিল যদিও ১৯৬৭ চনৰ নিৰ্বাচনত জয়ী হৈছিল।

ব্যক্তিগত জীৱন

ঈশ্বৰীৰ চাৰিজন ভাতৃ আৰু এগৰাকী ভগ্নী আছিল। ১৩ বছৰ বয়সত ঈশ্বৰীয়ে পুনেৰ দন্ত চিকিৎসক জেটী লক্ষ্মীনাৰায়ণৰ সৈতে বিবাহপাশত আবদ্ধ হয়। তেওঁৰ কন্যা জে গীতা ৰেড্ডী ভাৰতীয় জাতীয় কংগ্ৰেছ দলৰ ৰাজনীতিবিদ।

১৯৯১ চনৰ ২৫ ফেব্ৰুৱাৰীত ঈশ্বৰীৰ মৃত্যু হয়।

তেওঁৰ সন্মানত "ঈশ্বৰী বাই মেম’ৰিয়েল এৱাৰ্ড" প্ৰতিষ্ঠা কৰা হয়।

তথ্যসূত্ৰ

শ্ৰেণী:ভাৰতীয় নাৰী
শ্ৰেণী:ভাৰতীয় ৰাজনীতিবিদ
শ্ৰেণী:অন্ধ্ৰপ্ৰদেশৰ ব্যক্তি
লাহোৱাল (বিধানসভা সমষ্টি)

২০২৩ চনত ডিব্ৰুগড় লোকসভা সমষ্টিৰ লাহোৱাল আৰু লখিমপুৰ লোকসভা সমষ্টিৰ চাবুৱা বিধানসভা সমষ্টি লগলগাই চাবুৱা-লাহোৱাল বিধানসভা সমষ্টি নতুনকৈ গঠন কৰা হয়৷

বিধায়কসকল

নিৰ্বাচন
বিধায়কৰ নাম
দল
১৯৫৭
লীলী সেনগুপ্তা

১৯৬২
১৯৬৭
১৯৭২
দীপক মূৰ্মু
১৯৭৮
১৯৮৩
১৯৮৫
দিপেন তাঁতি

১৯৯১
হৰেণ ভূমিজ

১৯৯৬
পৃথিৱী মাঝি
২০০১
২০০৬
২০১১
২০১৬
ৰিতুপৰ্ণ বৰুৱা

২০২১
বিনোদ হাজৰিকা

তথ্য সংগ্ৰহ
য়েভেচ মেয়াৰ

য়েভেচ এফ. মেয়াৰ (; জন্ম : ১৯ জুলাই ১৯৩৯) এজন ফ্ৰান্সৰ গণিতজ্ঞ। ১৯৩৯ চনৰ ১৯ জুলাই তাৰিখে ফ্ৰান্সৰ পেৰিছ চহৰত তেওঁৰ জন্ম হয়। তেওঁ ৱেভলেট সূত্ৰৰ (wavelet theory) অন্যতম পিতৃপুৰুষ। এই সূত্ৰৰ উৎকৰ্ষ সাধনৰ অৰ্থে তেওঁ আগবঢ়োৱা অৱদানৰ বাবে তেওঁক ২০১৭ বৰ্ষৰ এবেল বঁটা প্ৰদান কৰা হয়।

জীৱনী

য়েভেচ মেয়েৰ টুনিছত অৱস্থিত লাইচি কাৰণটত শিক্ষা গ্ৰহণ কৰিছিল। তেওঁ গণিতত কনকুয়াৰ জেনেৰেল লাভ কৰিছিল আৰু ১৯৫৭ চনত ইকল নৰমালে চুপেৰিয়ৰ (ফৰাচী:École Normale Supérieure) প্ৰৱেশ পৰীক্ষাত প্ৰথম হৈছিল। ১৯৬৬ চনত তেওঁ জিন পিয়েৰ কাহানেৰ তত্ত্ববধনাত পিএইছডি ডিগ্ৰী লাভ কৰে।

তাৰ পিছত তেওঁ ১৯৬০-৬৩ চনত এখন হাইস্কুলৰ শিক্ষক, ১৯৬৩-৬৬ চনত ষ্ট্ৰাছবাৰ্গ বিশ্ববিদ্যালয়ত (Université de Strasbourg) সহকাৰী অধ্যাপক, ১৯৬৬-৮০ চনত পেৰিছ বিশ্ববিদ্যালয়ত (Université Paris-Sud) অধ্যাপক, ১৯৮০-৮৬ চনত ইকল পলিটেকনিকত অধ্যাপক, ২৯৮৫-৯৫ চনত পেৰিছ ডাউফিন বিশ্ববিদ্যালয়ত (Université Paris-Dauphine) অধ্যাপক হিচাপে কাৰ্য নিৰ্বাহ কৰে। তাৰ পিছত তেওঁ ১৯৯৫ চনত চি.এন.আৰ.এছ.ত জেষ্ঠ গৱেষক হিচাপে যোগ দিয়ে। তাৰপিছত ১৯৯৯ চনত তেওঁ ইকল নৰমালে চুপিৰিয়ৰ দে কাচানত অধ্যাপক হিচাপে সেৱা আগবঢ়ায় আৰু ২০০৪ চনৰ পৰা তেওঁ এই প্ৰতিষ্ঠানৰ অধ্যাপক এমেৰিটাছ পদত অধিষ্ঠিত হৈ আছে।

তেওঁ ২০১০ চনত গছ পুৰস্কাৰ লাভ কৰে। সংখ্যা তত্ত্ব, অপাৰেচন সূত্ৰ আৰু হাৰমণিক বিশ্লেষণ, আৰু ৱেভলেট সূত্ৰৰ বিকাশ ঘটোৱাৰ লগতে মৌলিক অৱদানৰ এই বঁটা তেওঁক প্ৰদান কৰা হয়। "ৱেভলেট সূত্ৰৰ উৎকৰ্ষ সাধন"ত তেওঁ আগবঢ়োৱা অৱদানৰ বাবে তেওঁক ২০১৭ চনৰ এবেল বঁটা প্ৰদান কৰা হয়।

বঁটা আৰু সন্মান

তেওঁ ১৯৯৩ চনৰ পৰা Académie des Sciencesৰ সদস্য
তেওঁক আন্তৰ্জাতিক গণিত কংগ্ৰেছৰ ১৯৭০ চনৰ নাইছ আৰু ১৯৮৩ চীনৰ ৱাৰশ্ব অধিৱেশনত বক্তা হিচাপে নিমন্ত্ৰণ কৰা হৈছিল। and in 1990 in Kyoto.
২০১০ চনত তেওঁ কাৰ্ল ফ্ৰেডৰিক গছ পুৰস্কাৰ লাভ কৰে।
২০১৭ চনত তেওঁ এবেল বঁটা লাভ কৰে।

প্ৰকাশিত গ্ৰন্থ

Meyer (Y.), Nombres de Pisot, Nombres de Salem et Analyse Harmonique, Springer-Verlag, 1970.
Meyer (Y.), Algebraic numbers and harmonic analysis, North-Holland, 1972.
Meyer (Y.), Ondelettes et Opérateurs, Hermann, 1990.
Meyer (Y.), Wavelets and Operators, Cambridge University Press, 1992.

তথ্য উৎস

বহিঃসংযোগ

Société Mathématiques de France : Lecture by Yves Meyer (2009)

Gauss prize 2010

শ্ৰেণী:ফৰাচী গণিতজ্ঞ
শ্ৰেণী:ফ্ৰান্সৰ ব্যক্তি
শ্ৰেণী:জীৱিত ব্যক্তি
শ্ৰেণী:এবেল বঁটা বিজয়ী
সুস্মিতা সেন

সুস্মিতা সেন (জন্ম: ১৯ নৱেম্বৰ ১৯৭৫) এগৰাকী ভাৰতীয় অভিনেত্ৰী। ১৯৯৪ চনৰ মিছ ইউনিভাৰ্ছ প্ৰতিযোগিতাত জয়ী হয়; পূৰ্বে ১৮ বছৰ বয়সত ফেমিনা মিছ ইণ্ডিয়া বিজয়ী আছিল। সেনে থ্ৰিলাৰ দস্তক (১৯৯৬)ত নিজৰ কাল্পনিক সংস্কৰণৰ চৰিত্ৰত অভিনয় কৰি অভিনয়ত আত্মপ্ৰকাশ কৰে। কমেডী ছবি বিৱি নং ১ (১৯৯৯)ত এজন বিবাহিত পুৰুষৰ প্ৰেমিকা হিচাপে অভিনয় কৰি শ্ৰেষ্ঠ সহযোগী অভিনেত্ৰীৰ বাবে ফিল্মফেয়াৰ বঁটা লাভ কৰে আৰু নাটক চিৰ্ফ টুম (১৯৯৯) আৰু ফিলহাল (২০০২)। তেওঁৰ আন আন ব্যৱসায়িকভাৱে সফল ছবিসমূহ আছিল আখেঁ (২০০২), মেইন হুঁ না (২০০৪) আৰু মেঁ প্যাৰ কিউঁ কিয়া? (২০০৫)। কেৰিয়াৰৰ অৱনতি আৰু বিৰতিৰ পিছত সেনে ধাৰাবাহিক কাহিনী আৰিয়া (২০২০–২০২৪)ত অভিনয় কৰি ফিল্মফেয়াৰ অ’টিটি বঁটা লাভ কৰে আৰু মিনিচিৰিজ তালি (২০২৩)ত হিজড়া কৰ্মী শ্ৰীগৌৰী সাৱন্তৰ চৰিত্ৰত অভিনয় কৰে।

উদ্ধৃতি

মই নাজানো, যথেষ্ট মানে কি, কিন্তু যেতিয়ালৈকে মোৰ হাতত থকা সকলো বস্তুৰে মই কৰিবলৈ লোৱা সকলো কামেই কৰিব পাৰোঁ, সেইটোৱেই হৈছে মোৰ সফলতা৷
বিষয়বোৰ সঠিকভাবে কোৱা নহয় বুলিলেই ভুল বুজাবুজি হয়। এইটো কাৰ্যকৰি কৰাৰ কাৰণে, আপোনাক আপোনাৰ অনুভূতি সম্পৰ্কে নিজে খুব সোচ্চাৰ হ’ব লাগিব৷

তথ্য সূত্ৰ
ৰেখা মিশ্ৰ

ৰেখা মিশ্ৰ (; জন্ম: ১৯৮৬) এগৰাকী ভাৰতীয় পুলিচ বিষয়া। তেওঁ আৰ পি এফত (ৰেলৱে প্ৰটেকচন ফ'ৰ্ছ)ত কাম কৰে। এশতকৈ অধিক শিশুক সফলতাৰে উদ্ধাৰ কৰাৰ বাবে তেওঁক জনা যায়। ২০১৮ চনত তেওঁক নতুন দিল্লীৰ ৰাষ্ট্ৰপতি ভৱনত ৰাষ্ট্ৰপতিয়ে নাৰী শক্তি পুৰস্কাৰ প্ৰদান কৰে।

সংক্ষিপ্ত জীৱনী

১৯৮৬ চনত ৰেখা মিশ্ৰৰ জন্ম হৈছিল। তেওঁলোক উত্তৰ প্ৰদেশৰ প্ৰয়াগৰাজ এলাহাবাদ জিলাৰ কৌৰিহাৰ খণ্ডৰ কাঞ্জিয়া গাঁৱৰ নিবাসী। ২০১৮ চনৰ ভিতৰত ৰেখাই মুম্বাইলৈ পলাই অহা এনে শ শ শিশুক চিনাক্ত কৰিছিল, যি বলীউডৰ চলচ্চিত্ৰ তাৰকাসকলক লগ কৰিবলৈ বা ফেচবুকত চিনাকী হোৱা অচিনাকী লোকক লগ পাবলৈ বুলি নিৰ্বোধভাৱে এই ডাঙৰ চহৰখনলৈ আহিছিল। অনুষ্ঠানটোত মহিলা আৰু শিশু বিকাশ মন্ত্ৰী মেনকা সঞ্জয় গান্ধী আৰু ভাৰতৰ প্ৰধানমন্ত্ৰী নৰেন্দ্ৰ মোডী উপস্থিত আছিল। সেইদিনা প্ৰায় ত্ৰিশজন লোকক স্বীকৃতি দিয়া হৈছিল, ৰেখা মিশ্ৰই এই বঁটাৰ ১,০০,০০০ টকাৰ নগদ পুৰস্কাৰ লাভ কৰিছিল।নাৰী শক্তি পুৰস্কাৰ আৰু এক লাখ টকাৰ নগদ পুৰস্কাৰ লাভ কৰাৰ পিছত পুৰস্কাৰৰ এই টকাখিনি ‘চাইল্ডলাইন’ নামৰ এটি সেচ্ছাসেৱী সংগঠনলৈ ৰেখাই আগবঢ়ায়। এই সংগঠনটোৱে হেৰুৱা আৰু সমস্যাত ভোগা শিশুহঁতক উদ্ধাৰ কৰে আৰু সিহঁতৰ বাবে কাম কৰে। টকাখিনি দিওঁতে ৰেখাই কৈছিল যে, ‘এই টকাখিনি মোতকৈ তেওঁলোকৰহে বেছি প্ৰয়োজন।’. ৰেখাই ভাৱে যে, মহাৰাষ্ট্ৰ ৰাজ্যিক পৰিষদৰ দশম শ্ৰেণীৰ পাঠ্যপুথিত মাৰাঠীত তেওঁৰ বিষয়ে এটি পাঠ সন্নিৱিষ্ট হোৱাটো তেওঁ লাভ কৰা আটাইতকৈ গুৰুত্বপূৰ্ণ স্বীকৃতি।পাঠটোৱে ৰেখা মিশ্ৰৰ কামৰ লগতে পলাই যোৱা শিশুহঁতৰ কেনে বিপদ হ’ব পাৰে এই বিষয়েও এটি সম্যক ধাৰণা দিয়ে।

তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:সমাজকৰ্মী
শ্ৰেণী:ভাৰতীয় পুলিচ বিষয়া
শ্ৰেণী:নাৰী শক্তি পুৰস্কাৰ বিজয়ী
জাপানী খাদ্য

জাপানী খাদ্যই, জাপানৰ ৰাজনৈতিক, অৰ্থনৈতিক আৰু সামাজিক পৰিৱৰ্তনৰ লগত বিকশিত হৈছে আৰু এই খাদ্যই আঞ্চলিক আৰু শতিকাজুৰি চলি অহা পৰম্পৰাগত খাদ্যসমূহক সামৰি লয়। জাপানৰ পৰম্পৰাগত খাদ্য (জাপানী: ৱাশ্বোকু) মিছ’ চূপৰ সৈতে চাউল আৰু অন্যান্য খাদ্যৰ ওপৰত ভিত্তি কৰি তৈয়াৰ কৰা হয় আৰু ঋতুভিত্তিক উপাদানৰ ওপৰত গুৰুত্ব দিয়া হয়। জাপানী খাদ্যসমূহৰ লগত কাষৰীয়া ভাৱে প্ৰায়ে মাছ, আচাৰ কৰা শাক-পাচলি, বা জোলত ৰন্ধা শাক-পাচলি আদি থাকে। সাধাৰণ সাগৰীয় খাদ্য প্ৰায়ে পুৰি খোৱা হয় যদিও কেতিয়াবা কেঁচাকৈ ছাচিমি বা চুচি হিচাপেও পৰিবেশন কৰা হয়। সাগৰীয় খাদ্য আৰু শাক-পাচলিও পাতল চাউলৰ গুড়িত লেটিয়াই ভজা হয় আৰু ইয়াক টেম্পুৰা বুলা হয়। চাউলৰ উপৰিও এটা প্ৰধান খাদ্যত নুডলছ, যেনে ছ’বা আৰু উডন আদি অন্তৰ্ভুক্ত। জাপানত বহুতো উতলি থকা খাদ্যও আছে, যেনে অডেন নামৰ জোলত মাছৰ সামগ্ৰী, বা চুকিয়াকি আৰু নিকুজাগাত গৰুৰ মাংস।

ইতিহাস

ভাত জাপানী খাদ্যৰ প্ৰধান খাদ্য। চাউলৰ পিছতে শেষতীয়াকৈ ঘেঁহু আৰু সৰিয়হৰ প্ৰচলন হ’ল। আজিৰ তাৰিখত তিনিওটা উপাদান জাপানী খাদ্যত প্ৰধান খাদ্য হিচাপে ব্যৱহাৰ কৰে। কোফুন যুগৰ শেষ আৰু আছুকা যুগৰ আৰম্ভণিতে বৌদ্ধ ধৰ্ম দেশৰ চৰকাৰী ধৰ্ম ৰূপে পৰিণত হয়। সেয়েহে মাংস আৰু মাছ খোৱা নিষিদ্ধ আছিল। ৬৭৫ খ্ৰীষ্টাব্দত সম্ৰাট টেনমুৱে ঘোঁৰা, কুকুৰ, বান্দৰ আৰু কুকুৰা খোৱাত নিষেধাজ্ঞা আৰোপ কৰে। অষ্টম আৰু নৱম শতিকাতো বহু সম্ৰাটে বহু প্ৰকাৰৰ জীৱ-জন্তু হত্যা কৰাত নিষেধাজ্ঞা অব্যাহত ৰাখিছিল। তিমিৰ বাহিৰে সকলো স্তন্যপায়ী প্ৰাণীক যিবোৰক মাছ হিচাপে শ্ৰেণীভুক্ত কৰা হৈছিল সকলো নিষিদ্ধ কৰা হয়,যাৰ ফলত নিয়ন্ত্ৰিত মাংসৰ সংখ্যা যথেষ্ট বৃদ্ধি পায়। আছুকা যুগত জাপানত চপষ্টিক প্ৰৱৰ্তন কৰা হৈছিল। প্ৰথম অৱস্থাত এইবোৰ কেৱল আভিজাত্যইহে ব্যৱহাৰ কৰিছিল। সাধাৰণ জনতাই হাত ব্যৱহাৰ কৰিছিল, কিয়নো বাচন-বৰ্তন যথেষ্ট দামী আছিল।

সংস্কৃতি

পৰিভাষা

ৱাশ্বোকু শব্দটো এতিয়া পৰম্পৰাগত জাপানী ৰন্ধন প্ৰণালীৰ সাধাৰণ শব্দ। কাপ্পো ("কাটি লৈ উতলোৱা মাংস") শব্দটো "ৰন্ধা"ৰ সমাৰ্থক, কিন্তু বেছিভাগেই জাপানী ৰন্ধন বা ৰেষ্টুৰেণ্টত উল্লেখ কৰে। মেইজি আৰু টাইশ্বো যুগত ইয়াক বহুত ব্যৱহাৰ কৰা হৈছিল। ইয়াৰ অৰ্থ হ'ল এটা নিৰ্দিষ্ট মানদণ্ডৰ, হয়তো উচ্চতম মানদণ্ডৰ, আটাইতকৈ উচ্চ প্ৰশিক্ষিত বিশেষ ৰান্ধনী থকা ৰেষ্টুৰেণ্ট। কিন্তু কাপ্পোক সাধাৰণতে খাদ্যৰ প্ৰতিষ্ঠাপক হিচাপে দেখা যায় যিটো কাইচেকিৰ তুলনাত অলপ বেছি সাধাৰণ আৰু নৈমিত্তিক।

তথ্য সংগ্ৰহ

শ্ৰেণী:খাদ্য
শ্ৰেণী:জাপানৰ সংস্কৃতি
ৰুখছানা মিডিয়া

ৰুখছানা মিডিয়া (Dari:رسانه رخشانه) হৈছে ২০২০ চনৰ নৱেম্বৰ মাহত প্ৰতিষ্ঠা কৰা আফগানিস্তানৰ মহিলা সংবাদ মাধ্যমৰ সংস্থা। এই সংস্থাটো ৰুখছানা নামৰ এগৰাকী যুৱতীৰ সোঁৱৰণীত প্ৰতিষ্ঠা কৰা হৈছিল, যাক ২০১৫ চনত বলপূৰ্বক বিবাহৰ পিছত প্ৰেমিকৰ সৈতে পলায়ন কৰা বাবে ঘৰ প্ৰদেশত নমৰালৈকে শিলগুটিৰে হানি-খুচি হত্যা কৰা হৈছিল।

ৰুখছানা মিডিয়া গঠন

মহিলাৰ কাহিনীৰ ওপৰত গুৰুত্ব আৰোপ কৰিবলৈ ২০২০ চনৰ নৱেম্বৰ মাহত জাহৰা জোয়াই ৰুখছানা মিডিয়া প্ৰতিষ্ঠা কৰিছিল। "ৰুখছানা"ৰ উল্লেখ আছিল ঘোৰ প্ৰদেশৰ এগৰাকী একে নামৰ কিশোৰীক ২০১৫ চনত ব্যভিচাৰৰ অভিযোগত আৰু শিলগুটিৰে হত্যা কৰা হৈছিল। ৰুখছানাৰ হত্যাকাণ্ডৰ এটা ভিডিঅ' ব্যাপকভাৱে প্ৰচাৰিত হৈছিল, যাৰ ফলত আন্তৰ্জাতিক ব্যাপক চৰ্চা আকৰ্ষণ হৈছিল। আফগান মহিলাৰ কাহিনীৰ ওপৰত গুৰুত্ব আৰোপ কৰিবলৈ ২০২০ চনৰ নৱেম্বৰ মাহত জাহৰা জোয়াই ৰুখছানা মিডিয়া প্ৰতিষ্ঠা কৰিছিল। ২০১০ চনৰ মাজভাগত ঘোৰ প্ৰদেশত বলপূৰ্বক বিবাহ বা ধৰ্ষণৰ বলি হোৱা মহিলাৰপৰা পলায়ন কৰা মহিলাৰ তথাকথিত সন্মানজনক হত্যাকাণ্ডৰ কেইবাটাও গোচৰৰ ভিতৰত অন্যতম আছিল ৰুখছানা হত্যা।

বিষয়

ৰুখছানা মিডিয়াই সামৰি লোৱা বিষয়সমূহৰ ভিতৰত আছে "মহিলাৰ প্ৰজনন স্বাস্থ্য, ঘৰুৱা আৰু যৌন হিংসা, আৰু লিংগ বৈষম্য। " ২০২১ চনৰ তালিবানৰ আক্ৰমণৰ সময়ত ৰুখছানা মিডিয়াই তালিবানে মহিলাৰ অধিকাৰ খৰ্ব কৰিব বুলি আশংকা প্ৰকাশ কৰিছিল আৰু অবিবাহিত হৈ থকা বিবাহ বিচ্ছেদ হোৱা মহিলাসকল তালিবানৰপৰা বিপদত পৰিছে।২০২১ চনৰ জুলাই মাহত টাইম আৰু দ্য ফুলাৰ প্ৰজেক্টৰ সহযোগত ৰুখছানা মিডিয়াই ৰিপ’ৰ্ট কৰিছিল যে আফগানিস্তানৰ তালিবানৰ অধীনস্থ অঞ্চলৰ “হাজাৰ হাজাৰ” ছোৱালীক স্কুলত পঢ়াত বাধা দিয়া হৈছে, আৰু ছোৱালীৰ বিদ্যালয়ৰ শিক্ষকসকলক মৃত্যুৰ ভাবুকি দিয়া হৈছে আৰু তেওঁলোকক পঢ়ুৱাবলৈ দিয়া হোৱা নাই। প্ৰতিৱেদন অনুসৰি ১২ বছৰ বয়সলৈকে ছোৱালীকহে স্কুলত পঢ়িবলৈ দিয়া হৈছিল, নিকাব বা বোৰ্খা পিন্ধিব লাগিছিল আৰু কোৰান পাঠদানৰ ঘণ্টাৰ সংখ্যা বৃদ্ধি কৰা হৈছিল।

বিকাশ

২০২১ চনৰ ১৫ আগষ্টত কাবুলৰ পতনৰদিনা ৰুখছানা মিডিয়াই ইয়াৰ বৰ্তমানৰ দাৰী প্ৰতিৱেদনৰ উপৰি ইয়াৰ বাতৰি ৱেবছাইটৰ ইংৰাজী সংস্কৰণ মুকলি কৰাৰ পৰিকল্পনা ঘোষণা কৰে।

নিৰাপত্তাৰ বিপদ

২০২১ চনৰ তালিবানৰ আক্ৰমণৰ সময়ত মহিলা সাংবাদিকক হত্যাৰ আশংকা বেছি হোৱাৰ বাবে ৰুখছানা মিডিয়াৰ সাংবাদিকসকল বিপদত পৰিছিল। কলম্বিয়া জাৰ্নেলিজম ৰিভিউত ২০২১ চনৰ ১৫ আগষ্টত কাবুল তালিবান বাহিনীৰ হাতত পৰাৰ পাছত সাধাৰণতে আফগান সাংবাদিক আৰু বিশেষকৈ মহিলা সাংবাদিকসকলৰ বাবে বিপদ অধিক বুলি অভিহিত কৰা হৈছে।

তথ্যৰ উৎস

বাহ্যিক সংযোগ

শ্ৰেণী:আফগানিস্তান নাৰীৰ অধিকাৰ
শ্ৰেণী:আফগানিস্তান
ৰৈখিক বীজগণিত

ৰৈখিক বীজগণিত হৈছে গণিতৰ এটা ভাগ। য'ত ৰৈখিক সমীকৰণ: আৰু ৰৈখিক মান
আৰু ভেক্টৰ স্থানত আৰু মেট্ৰিচৰ যোগেদি ইহঁতৰ উপস্থাপন।

গণিতৰ প্ৰায় সকলো ক্ষেত্ৰতে ৰৈখিক বীজগণিত কেন্দ্ৰীয়। উদাহৰণস্বৰূপে, জ্যামিতিৰ আধুনিক উপস্থাপনত ৰৈখিক বীজগণিত মৌলিক, য'ত ৰেখা, সমতল আৰু ঘূৰ্ণনৰ দৰে মৌলিক বস্তুৰ সংজ্ঞাও অন্তৰ্ভুক্ত । তদুপৰি, গাণিতিক বিশ্লেষণৰ এটা শাখা কাৰ্য্যকৰী বিশ্লেষণক ফলন স্থানত ৰৈখিক বীজগণিতৰ প্ৰয়োগ হিচাপে চাব পাৰি ।

ৰৈখিক বীজগণিত প্ৰায়বোৰ বিজ্ঞান আৰু অভিযান্ত্ৰিক ক্ষেত্ৰতো ব্যৱহাৰ কৰা হয় কাৰণ ইয়াৰ দ্বাৰা বহুতো প্ৰাকৃতিক পৰিঘটনাৰ আৰ্হি নিৰ্মাণ কৰা হয়, আৰু এনে আৰ্হিৰ সৈতে দক্ষতাৰে গণনা কৰা হয়। ৰৈখিক বীজগণিতৰে আৰ্হিত ৰূপ দিব নোৱাৰা অৰৈখিক ব্যৱস্থাৰ বাবে ইয়াক প্ৰায়ে প্ৰথম ক্ৰমৰ আনুমানিকতাৰ সৈতে মোকাবিলা কৰিবলৈ ব্যৱহাৰ কৰা হয় , এই সত্যটো ব্যৱহাৰ কৰি যে এটা বিন্দুত বহুবিকল্পিত ফলনৰ পাৰ্থক্যই সেই বিন্দুৰ ওচৰৰ ফলনটোক সৰ্বোত্তমভাৱে আনুমানিক কৰা ৰৈখিক মানচিত্ৰ।

তথ্যসূত্ৰ

শ্ৰেণী:বিজ্ঞান
শ্ৰেণী:গণিত
শ্ৰেণী:জ্যামিতি
লাথা ৰাজু

লাথা ৰাজু (ইংৰাজী: Latha Raju; জন্ম: ২৫ জুন ১৯৫১) ১৯৭০ চনৰ আত্মপ্ৰকাশ কৰা মালয়ালম চিনেমাৰ এগৰাকী ভাৰতীয় চলচ্চিত্ৰ গায়িকা আৰু অভিনেত্ৰী। তেওঁৰ কিছুমান জনপ্ৰিয় মালয়ালম গীত হ'ল সেতুবন্ধনম ছবিৰ "পিঞ্চু হৃদয়ম দেৱালম" আৰু "মঞ্জক্কিলী স্বৰ্ণকিলী ময়িলপ্পীলিক্কাআট্টিলে বৰ্ণাক্কিলী", "ইভিদুথে চেচিকিন্নালে" আৰু "আলুভাপ্পুঝাক্কাৰেয়োৰু পন্নম্বালম" আদি। তামিল, কানাড়া আৰু তুলু ভাষাতো তেওঁ গীত পৰিবেশন কৰিছে। তেওঁ মালয়ালমৰ কিছুমান ঐতিহাসিক ছবিত সুহাচিনী, শোভানা, প্ৰয়াত শোভা আৰু আন বহুতো আগশাৰীৰ অভিনেত্ৰীৰ বাবে কণ্ঠ অনুবাদ কৰিছে। আজীৱন সাফল্যৰ বাবে ২০০৩ চনত তেওঁ কেৰেলা চলচ্চিত্ৰ সমালোচক বঁটা লাভ কৰিবলৈ সক্ষম হৈছে। কেৰেলা সংগীত নাটক একাডেমীয়ে ২০০৯ চনত মালয়ালম লঘু সংগীতলৈ আগবঢ়োৱা অৱদানৰ বাবে তেওঁক কেৰেলা সংগীত নাটক অকাডেমী বঁটা প্ৰদান কৰে। ২০১৯ চনত কেৰালা চৰকাৰে মালয়ালম চলচ্চিত্ৰ আৰু সংগীতৰ প্ৰতি তেওঁৰ অসাধাৰণ অৱদানৰ বাবে তেওঁক সন্মান জনায়।

৩৪ বছৰ ধৰি অল ইণ্ডিয়া ৰেডিঅ' / দূৰদৰ্শনৰ বিভিন্ন পদত তেওঁ কাম কৰিছিল। বহু বছৰ ধৰি চেন্নাই আৰু ত্ৰিবান্দ্ৰম ষ্টেচনৰ ষ্টেচন পৰিচালক আছিল আৰু বিপণন সঞ্চালক হিচাপে অৱসৰ গ্ৰহণ কৰিছিল।

ব্যক্তিগত জীৱন

১৯৫১ চনৰ ২৫ জুনত জন্মগ্ৰহণ কৰা লাথা ৰাজু গায়িকা শান্তা পি. নায়াৰ আৰু কে. পদ্মনাভন নায়াৰৰ একমাত্ৰ সন্তান৷ তেওঁৰ পিতৃ এগৰাকী লেখক, চলচ্চিত্ৰ পৰিচালক, ৰেডিঅ' নাট্যকাৰ আৰু অল ইণ্ডিয়া ৰেডিঅ' ষ্টেচনৰ পৰিচালক আছিল। তেওঁৰ প্ৰথম গীত আছিল ১৯৬২ চনৰ মালয়ালম ছবি স্নেহাদীপম। শিক্ষাৰ ক্ষেত্ৰত তেওঁ স্নাতকোত্তৰ ডিগ্ৰী লাভ কৰে। ২০১১ চনত চেন্নাইৰ দূৰদৰ্শন, আকাশবাণীৰ বিপণন সঞ্চালক হিচাপে অৱসৰ গ্ৰহণ কৰি ২০১৬ চনলৈকে একেটা পদতে পৰামৰ্শদাতা হিচাপে কাম কৰি থাকে। তেওঁৰ স্বামী জে. এম, ৰাজুও এজন নেপথ্য কণ্ঠশিল্পী৷ তেওঁলোকৰ দুটা সন্তান আলাপ ৰাজু আৰু অনুপমা। তেওঁৰ পুত্ৰ আলাপ ৰাজুও এজন সংগীতজ্ঞ আৰু নেপথ্য গায়ক।

তথ্য সংগ্ৰহ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:ভাৰতীয় কণ্ঠশিল্পী
পৰাগ দাস

পৰাগ দাস (ইংৰাজী: Parag Das; জন্ম: ২৯ অক্টোবৰ, ১৯৭৬) এজন প্ৰাক্তন প্ৰথম শ্ৰেণীৰ ভাৰতীয় ক্ৰিকেটাৰ। অসমৰ গুৱাহাটীত পৰাগ দাসৰ জন্ম হৈছিল। তেওঁ অসম, ৰে’লৱে’ আৰু পূব মণ্ডল ক্ৰিকেট দলক প্ৰতিনিধিত্ব কৰিছিল। তেওঁ এজন সোঁহাতৰ বেটছমেন আছিল আৰু সোঁহাতেৰে মধ্যমীয়া গতিৰে বলিং কৰিছিল। ১৯৯৩/৯৪ চনৰ ৰঞ্জী ট্ৰফীত অসমৰ হৈ পৰাগ দাসৰ প্ৰথম শ্ৰেণীৰ ক্ৰিকেটৰ অভিষেক ঘটিছিল। তেওঁ ৪৩খন প্ৰথম শ্ৰেণীৰ খেল খেলিছিল আৰু ৩২খন লিষ্ট এ মেচ খেলিছিল। প্ৰথম শ্ৰেণীৰ খেলত তেওঁৰ সৰ্বোচ্চ স্ক’ৰ আছিল ১১৮।

উত্তৰ-পূব সীমান্ত ৰে’লৱে’ৰ হৈ খেলিবলৈ আৰম্ভ কৰাৰ পৰৱৰ্তী বৰ্ষত পৰাগ দাসে ২৫ বছৰ অনুৰ্দ্ধ ৰে’লৱে দলকো নেতৃত্ব দিয়ে।

পৰাগ দাসৰ পুত্ৰ ৰিয়ান পৰাগো এজন ভাৰতীয় ক্ৰিকেটাৰ। তেওঁ অসমৰ হৈ ঘৰুৱা ক্ৰিকেট আৰু ৰাজস্থান ৰয়েলছৰ হৈ ইণ্ডিয়ান প্ৰিমিয়াৰ লীগ (IPL) খেলে।

তথ্য সংগ্ৰহ

শ্ৰেণী:ভাৰতীয় ক্ৰিকেটাৰ
শ্ৰেণী:অসমৰ ক্ৰিকেটাৰ
শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
কুৱেইট

কুৱেইট (আৰৱী: دولة الكويت) পশ্চিম এছিয়াত অৱস্থিত এখন আমিৰাত ৰাষ্ট্ৰ। ইয়াৰ উত্তৰে চৌদি আৰৱ আৰু উত্তৰ পশ্চিমত ইৰাক অৱস্থিত। ইয়াৰ উত্তৰ-দক্ষিণকৈ দীঘ সৰ্বোচ্চ ২০০ কিঃমিঃ(১২০ মাইল) আৰু পূব-পশ্চিমকৈ ১৭০ কিঃমিঃ (১১০ মাইল)। কুৱেইট এক আৰৱী শব্দ, ইয়াৰ অৰ্থ হল "পানীৰ কাষৰ মহল"। প্ৰায় ৩০ লাখ জনসংখ্যাৰ এই দেশত সাংবিধানিক ৰাজতন্ত্ৰ বিৰাজমান। ইয়াৰ চৰকাৰ সংসদীয়। কুৱেইট চিটি দেশ খনৰ আৰ্থিক আৰু ৰাজনৈতিক ৰাজধানী। কুৱেইটত কেইবাটাও দ্বীপ অন্তৰ্ভুক্ত। তাৰে ভিতৰত ইৰাকৰ সীমাত থকা বুমিয়ান দ্বীপ সৰ্ববৃহৎ।

১৯৯০ চনত ইৰাকে কুৱেইটৰ লগত যুদ্ধ কৰি নিজৰ অধীনত আনিছিল। সাত মাহ পিছত আমেৰিকা যুক্তৰাষ্ট্ৰৰ সৈন্য বাহিনীৰ দ্বাৰা কুৱেইট মুক্ত হয়। ঘূৰি যোৱা ইৰাকী সৈন্য সকলে প্ৰায় ৭৫০টা তেলৰ পুং জ্বলাই দিয়ে। ইয়াৰ ফলত আৰ্থিক ক্ষতিৰ লগতে পৰিৱেশৰো বিস্তৰ ক্ষতি সাধন হয়। এই যুদ্ধত কুৱেইটৰ আন্তঃগাঁথনিৰ বিস্তৰ ক্ষতি সাধন হয় আৰু ইয়াক পুনৰ নিৰ্মাণ কৰিবলগীয়া হয়।

খাৰুৱা তেলৰ সঞ্চিত ভাণ্ডাৰৰ ভিতৰত কুৱেইট বিশ্বৰ ভিতৰতে পঞ্চম। সেইদৰে জনমূৰী আয়ৰ হিচাপত ই বিশ্বৰ একাদশ স্থানৰ ধনী দেশ। কুৱেইটত তেলৰ সন্ধান আৰু শোধনৰ প্ৰক্ৰিয়া ১৯৩০ চনৰ পৰা আৰম্ভ কৰা হৈছিল। ১৯৬১ চনত যুক্তৰাষ্ট্ৰৰ পৰা স্বাধীন হোৱাৰ পিছৰে পৰা এই ক্ষেত্ৰত অভূতপূৰ্ব বৃদ্ধি দেখিবলৈ পোৱা গৈছে। দেশ খনৰ ৯৫ শতাংশ ৰপ্তানি আৰু ৮০ শতাংশ চৰকাৰী ৰাজস্ব তেল আৰু তেলৰ পৰা উৎপাদিত বস্তুৰ পৰায়ে আহে।

ৰাজনীতি

কুৱেইট এখন সাংবিধানিক অৰ্ধ গণতান্ত্ৰিক আমিৰাত। আমিৰ কুৱেইটৰ ৰাষ্ট্ৰপ্ৰধান তথা চৰকাৰ প্ৰধান। এই সংকৰ ৰাজনৈতিক তন্ত্ৰ নিৰ্বাচিত সাংসদ আৰু চৰকাৰৰ দ্বাৰা নিয়োজিত বিষয়া সকলৰ দ্বাৰা পৰিচালিত হয়।

কুৱেইটৰ সংবিধান ১৯৬২ চনত গৃহীত কৰা হৈছিল। কুৱেইট মধ্য প্ৰাচ্যৰ ৰাষ্ট্ৰ সমূহৰ ভিতৰত নাগৰিকৰ অধিকাৰ আৰু ৰাজনৈতিক অধিকাৰৰ আটাইতকৈ বেছি মুক্ত ৰাষ্ট্ৰ। ফ্ৰীদম হাউচ নামৰ সংস্থায়ে ফ্ৰীদম ইন দা ৱৰ্ল্ড জৰীপ মতে কুৱেইটক পাৰ্টলি ফ্ৰী বা অৰ্ধ মুক্ত বুলি চিহ্নিত কৰিছে।

প্ৰশাসন

কুৱেইট ছয়খন প্ৰশাসনীয় অঞ্চলত বিভক্ত। এই অঞ্চল সমূহ আকৌ জিলাৰে ভাগ কৰা হৈছে।

কুৱেইটৰ প্ৰশাসনীয় অঞ্চল
অঞ্চল
ৰাজধানী
কালিকিঃমিঃ²
জনসংখ্যালোকপিয়ল২০০৫
সৃষ্টি
আল আশ্বিমাহ (আল কুঁৱায়ত)2) আল কুৱেইট ২০০ ২৬১০১৩ প্ৰাৰম্ভিক প্ৰশাসনীয় অঞ্চল
হায়াল্লি হায়াল্লি জিলা ৮৪ ৪৮৭৫১৪ প্ৰাৰম্ভিক প্ৰশাসনীয় অঞ্চল
আল ফাৰৱানীয়া আল ফাৰৱানীয়া ১৯০৬২২১২৩ আল আশ্বিমাহৰ পৰা, ১৯৮৮
আল আহমেডি 1) আল আহমেডি৫১২০ ৩৯৩৮৬১ আল আশ্বিমাহৰ পৰা, ১৯৪৬
আল জাহৰা 3) আল জাহৰা ১২১৩০ ২৭২৩৭৩ আল আশ্বিমাহৰ পৰা, ১৯৭৯
মোবাৰাক আল কবিৰ মোবাৰাক আল কবিৰ ৯৪ ১৭৬৫১৯ হায়াল্লিৰ পৰা, ১৯৯৯
মুঠ ১৭৮১৮ ২২১৩৪০৩  
1)১৮ ডিচেম্বৰ, ১৯৬৯ চনত চৌদি কুৱেইটি প্ৰশমন অঞ্চল ভংগ কৰা হয় ,আৰু উত্তৰ অঞ্চলৰ ২৫৯০ কিঃমিঃ² আল আহমেডিত যোগ দিয়া হয় (লগতে কিছু অঞ্চল আল জাহৰাত যৌগ দিয়া হয় )
2) ফেইলকা দ্বীপ, মিচকান দ্বীপ আৰু আওহাহ দ্বীপেৰে গিঠিত
3) ৱাৰবাহ আৰু বুবিয়ান দ্বীপেৰে গঠিত

ভাষা

আদৰ্শ আৰৱী ভাষা কুৱেইটৰ চৰকাৰী ভাষা। আদৰ্শ আৰৱী ভাষা ধ্ৰুপদী আৰৱী ভাষাৰ এটি আধুনিকায়িত ৰূপ। ধৰ্মীয় আচাৰ অনুষ্ঠানত এতিয়াও ধ্ৰুপদী আৰৱী ভাষা ব্যৱহৃত হয়। অন্যান্য সমস্ত আনুষ্ঠানিক কামকাজ, শিক্ষা আৰু গণমাধ্যমত আদৰ্শ আৰৱী ভাষা ব্যৱহৃত হয়। কুৱেইটৰ জনগণৰ প্ৰায় ৮৫% লোকে মৌখিক আদান-প্ৰদানৰ বাবে উপসাগৰীয় আৰৱী ভাষা ব্যৱহাৰ কৰে। বিদেশী ভাষা হিচাপে ইংৰাজী ভাষা বহুলভাবে প্ৰচলিত। ইংৰাজীত ৰেডিঅ টিভিৰ অনুষ্ঠান সম্প্ৰচাৰ কৰা হয়।

তথ্য উৎস

শ্ৰেণী:এছিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
ৰেণুকা ৰয়

ৰেণুকা ৰয় (; ১৯০৪–১৯৯৭) ভাৰতৰ এগৰাকী প্ৰখ্যাত স্বাধীনতা সেনানী, সমাজ-কৰ্মী আৰু ৰাজনীতিবিদ।

তেওঁ ব্ৰহ্ম সংস্কাৰক, নিবাৰণ চন্দ্ৰ মুখাৰ্জীৰ বংশধৰ আৰু আইচিএছ বিষয়া সতীশ চন্দ্ৰ মুখাৰ্জী আৰু এগৰাকী সমাজকৰ্মী আৰু ‘সৰ্বভাৰতীয় মহিলা সন্মিলন’ৰ সদস্য চাৰুলতা মুখাৰ্জীৰ কন্যা আছিল। ১৯৮৮ চনত ভাৰত চৰকাৰে তেওঁক পদ্মভূষণ বঁটা প্ৰদান কৰে।

প্ৰাৰম্ভিক জীৱন আৰু শিক্ষা

ষোল্ল বছৰ বয়সতে ৰেণুকা মহাত্মা গান্ধীৰ সংস্পৰ্শলৈ আহে আৰু তেওঁৰ দ্বাৰা বাৰুকৈয়ে প্ৰভাৱিত হয়। ব্ৰিটিছ ভাৰতীয় শৈক্ষিক ব্যৱস্থা বৰ্জন কৰিবলৈ গান্ধীজীয়ে কৰা আহ্বানৰ প্ৰতি সঁহাৰি জনাই ৰেণুকাই কলেজ এৰিছিল। অৱশ্যে, পিছত তেওঁৰ পিতৃ-মাতৃয়ে তেওঁক পৰৱৰ্তী পঢ়া-শুনাৰ বাবে লণ্ডনলৈ যাবলৈ ক’বলৈ গান্ধীক অনুৰোধ কৰে আৰু সেইমতে ৰেণুকা ১৯২১ চনত ‘লণ্ডন স্কুল অৱ ইকনমিক্স’ত ভৰ্তি হয়। কম বয়সতে তেওঁ সত্যেন্দ্ৰনাথ ৰয়ৰ সৈতে বিবাহপাশত আৱদ্ধ হয়।

১৯৪৩ চনত তেওঁ ভাৰতৰ মহিলাৰ প্ৰতিনিধি হিচাপে ‘কেন্দ্ৰীয় বিধান সভা’লৈ মনোনীত হয়। ১৯৪৬-৮৭ চনত ৰেণুকা ৰয় ভাৰতৰ সংবিধান সভাৰো সদস্য আছিল।

নিৰ্বাচিত কৰ্ম

ৰেণুকা ৰয়ে ‘মাই ৰেমিনিচেন্সেচ্‌ : ছ’চিয়েল ডেভেল’পমেণ্ট ডিউৰিং দ্য গান্ধীয়ান এৰা এণ্ড আফটাৰ।’ শীৰ্ষক গ্ৰন্থখন ৰচনা কৰিছিল।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:পদ্মভূষণ বঁটা বিজয়ী
শ্ৰেণী:সমাজকৰ্মী
শ্ৰেণী:ভাৰতৰ স্বাধীনতা সংগ্ৰামী